 Proza - : - Noptile unui proscris de ioan Barb : - Noptile unui proscris de ioan Barb"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Algoritm... (Presa) > Algoritm... (Presa) > Algoritm... (Presa) > Revista... (Presa) > Algoritm... (Presa) > Revista... (Presa) > Algoritm... (Presa) > Fereastra ... (Poezie) > Algoritm... (Presa) > Motiv... (Poezie) > retro... (Poezie) > Aparitie... (Presa) > Algoritm... (Presa) > Algoritm... (Presa) > Algoritm... (Presa) > Algoritm... (Presa) > poem cu... (Poezie) > sindrom ... (Poezie) > Algoritm... (Presa) > Uzina... (Personale) > Algoritm... (Presa) > poate miine... (Poezie) > alunecari... (Poezie) > Revista... (Presa) > Noaptea in... (Proza) > nici moartea... (Poezie) > Aparitie... (Presa) > Dumnezeul... (Proza) > Algoritm... (Presa) > in spatele... (Proza) > Orasul... (Proza) > meditand... (Poezie) > Lansez o... (Personale) > Algoritm... (Presa) > Lansare de... (Presa) > Algoritm... (Presa) > Revista... (Presa) > inviere ... (Personale) > mama... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13975258 index.html' > Vizionari: 3100 > Noptile unui proscris proza [ ] - - - - - - - - - - - - - - - - - - - - - - - - - de ioan Barb [lucianpalia ] 2011-03-20 | | Pe Niculae l-am cunoscut in cea mai neagra epoca a vietii mele, sa fi fost cu vreo patru ani inainte de Revolutie, cand eram deja in evidentele baietilor cu ochii albastri si cand cel mai fidel prieten imi ramasese paharul cu alcool, care imi tinea tovarasie in noptile lungi, petrecute in birturile saracaciose ale oraselului meu natal. Ajungeam acasa tarziu dupa cantatul cocosilor si ma trezeam, de multe ori, gata imbracat, cand se lumina de ziua, mahmur, cu o stare de ameteala si cu simptome de voma, astfel incat ma grabeam sa plec de acasa si, inainte sa ajung in fabrica, sa trag cateva guri zdravene de bautura ieftina, pe care mi-o luam intr-o sticluta plata, de 250 de grame, din rezerva pe care o aveam pentru "zile negre" in noptiera de la capatul patului. stiam ca nu pot scoate cuiul din maruntaie decat cu alt cui; asa incat in limbajul codat al bautorilor fruntasi prima gura de butura sorbita pe nerasuflate, dimineata, pe inima goala, ii spunea "cui". Dupa anul 1980 regimul comunist instituise "mira", in centrele muncitoresti, adica interdictia de a vinde alcool, astfel incat bauturile alcoolice nu se vindeau in alimentari decat la ora 10. La acea ora ne sopteam misterios, in fabrica, unii altora: "s-a dat mira" si, cei mai curajosi, printre care ma numaram si eu, saream, cu orice risc, gardul de beton al fabricii, prin locuri prin care nu ne vedeau paznicii si ne opream la prima alimentara cu bauturi ieftine. Cumparam cate o sticla si o ascundeam in slip, unde o varam cu gatul in jos, era rece de ni se facea pielea ca de gaina si o mascam sub salopete dupa care ieseam din magazin, ne uiatam cu atentie in dreapta si in stanga si, cand ne asiguram ca nu exista nici tipenie de paznic in jur, saream gardul fabricii bucurosi ca puteam imparti pretiosul lichid cu tovarasii de munca. Pana la ora trei timpul trecea parca in zbor. La iesirea din schimb ma opream intotdeauna la intersectie, la vreo suta de metri de poarta fabricii, la restaurantul "Retezatul". De fapt era o cladire veche, insalubra cu parter si cu etaj: la parter era o microcantina cu bere, mititei si mancare ieftina iar la etaj un bar cu o terasa imensa iar in spatele cladirii, pe o platforma de beton pe care erau asezate mese, se prefigurau inca urmele ringului de dans, si a boxelor, care inchipuisera candva o gradina de vara cu program dansant, la sfarsiturile de saptamana. Daca dimineata localul era aproape gol, la iesirea din schimbul unu, adica la ora trei dupa amiaza acesta era neincapator, iar in zilele de salariu, adica de doua ori pe luna, in local era o adevarata nebunie, siderurgistii beau si mancau inghesuiti unii in altii ca sardelele. Niculae isi facea veacul la "Retezatul". Daca doreai sa-l intalnesti il puteai gasi intre orele 10 si 23. Aduna cu zel paharele uitate pe pervazurile ferestrelor, ducea vesela de pe mese la bucatarie, dar ceea ce ii facea cinste era faptul ca avea cate un zambet si cate o vorba buna pentru fiecare mesean. Era cand l-am cunoscut un omulet garbovit, slabanog, cu un cap ca de cal, pe care cresteau urechile clapauge ca doua ciuperci; era imbracat cu haine de capatat, iar de sub manecile scurte ale gecii de imitatie de piele ii ieseau mansetele intotdeauna naclaite ale camasii. Dar omul era intotdeauna vesel, manca de la birt, ii dadeau in fiecare zi chelneritele ce ramanea la bucatarie din mila, iar cand primea de baut multumea intotdeauna cuviincios; daca aveai nevoie de un tovaras care sa-ti alunge plictiseala nu puteai sa gasesti altul mai potrivit. Asa l-am cunoscut in acele vremuri tulburi, iar cand prietenii de pahar mi-au povestit despre viata lui tumultoasa am fost de-a dreptul fermecat. De fapt cei mai multi il dispretuiau si, uneori, cate unul mai beat il alunga de la masa. El se indeparta intotdeauna smerit, cu seninatate si nu spunea nimic. Parea constient de conditia sa umila. Cei mai multi insa il priveau cu simpatie si comandau si pentru el cate o cinzeaca de "selectionata", un fel de tuica din prune degenerata, intr-o deplina armonie cu proprii consumatori. "ia spune, Niculae, cum a fost cand erai tu militean"? si Niculae povestea, uneori era mai zgarcit la vorba, alteori isi alegea cu maiestrie cuvintele incat niciodata o poveste nu semana cu cealalta. Naratiunea depindea de starea povestitorului, de cate pahare de posirca inghitise pana la momentul depanarii amintirilor. Mai mult chiar decat viata aventuroasa a povestitorului ma intriga starea de multumire, aproape bolnavicioasa a ascultatorilor, care se minunau cum un om obisnuit a sfidat regimul comunist, cum acesta, fie chiar pe fondul viciului sau, adica betia, ripostase fata de autoritati, le ridiculizase si le sfidase. Cand povestea ascultatorii nu radeau de Niculae ci de insusi sistemul comunist. in ochii aprinsi de taria alcoolului era si o scanteie de multumire sub care zacea amortita propria neputinta. Care era, de fapt, povestea acestui om, pe care il vedeam transformandu-se, cu fiecare zi, intr-o umbra? Poveste care avea intotdeauna alte si alte nuante, incat era greu de apreciat care era doza reala de adevar. Niculae provenea dintr-o familie de oameni umili, tatal sau fusese sluga intr-un sat de langa Deva, stare in care il gasise schimbarea regimului din Romania, adica era calic, sarac lipit pamantului. Chiar povestea cu mandrie ca nu-si aminteste sa fi avut alte incaltari decat pielea si talpa picioareleor, pana pe la sapte ani, cand un vecin i-a facut o pereche de papuci cu talpa de lemn, este adevarat, cu cateva numere mai mari, pe care ii tarsa dupa el prin glodul ulitei, vreo trei kilometri dus si tot pe atata la intors, pana la scoala sateasca. Este adevarat ca la scoala a fost un elev istet. invatatorul remarcase ca prindea repede si avea un dar rar de a povesti. Din acesta conditie umila a fost recrutat din armata ca "avand origine sanatoasa" si trimis la o scoala de subofiteri. in scurt timp a fost promovat la gradul de plutonier, pentru ca era istet nevoie mare. O singura meteahna mare avea tanarul plutonier: ii placea sa traga la masea. De fapt erau doua: ii mai placeau si femeile, adica nevestele altora. Se pare ca pe vremea aceea tanarul militian era destul de chipes, si chiar de nu era asa, un subofiter al statului popular avea intotdeauna, pe vino incoace. Se si aranjase cu o nevasta frumosa, dintr-o familie de oameni gospodari din targul de la poalele cetatii, care ii si daruise in scurt timp un urmas de parte barbateasca. in acest punct al povestirii ochii barbatului se umezeau. Se oprea. isi spala gatul cu o inghititura de drojdie, zambea si apoi isi scutura capul ca si cand ar fi vrut sa alunge o naluca. Povestirea continua. Subofiterului de la militia orasului i se aplecase mintea de prea mult bine, isi pierdea cam de mult noptile cu anumiti prieteni si nu putea sa se infraneze de la bautura. De multe ori cand se intorcea beat, noaptea, isi aducea aminte de copilaria lui chinuita, de tatal sau care atunci cand venea beat de la crasma, o batea zdravan pe mama sa. Ca sa stie cine era cocosul in casa aceea. De fapt venea intaratat de umilintele pe care le indura, cand toti radeau de el si ii spuneau ca nevasta il inseala pentru ca nu e barbat ci este doar o sluga la un stapan care nu da doi bani pe el. si ca e calic. intotdeauna isi calca nevasta in picioare, incat bietei femei ii trebuiau cateva zile sa se ridice din pat. Niculae isi aducea aminte de vremurile acelea. Desi nu dorea sa-si chinuiasca nevasta, cand bea parca ii lua cel rau mintile. Devenea violent. Facea instructie cu toti ai casei, ii ameninta ca ii va impusca intr-o zi. "Eu sunt legea!", ii placea sa repete furios. Cand nu ajungea inca acasa pana la lasarea intunericului, socrii si sotia isi pregateau culcusuri prin ungherele acareturilor din curte. Daca nu gasea pe nimeni, Niculae injura pana ce adormea imbracat, trantit pe pat sau chiar in mijlocul casei. Daca ii gasea pe ai sai in casa, icepea iadul pe pamant. A doua zi insa, se trezea spasit si pleca pe furis la post, fara sa arunce nimanui nici un cuvant. ii era rusine si spunea ca nu tine minte nimic. Treceau apoi saptamani bune in care isi cerea iertare de la nevasta, copil, socru, soacra, si se reconcilia cu toate neamurile sale, promitand ca nu se va mai intampla o astfel de grozavie niciodata. Un prieten, medic psihiatru la spitalul judetean Hunedoara, om de incredere, la care au mers pe ascuns, dupa ce l-a consultat cu atentie a constat ca Niculae avea o instabilitate nervoasa pe fond vegetativ si ca era indicat sa nu se mai apropie niciodata de paharul cu bautura. Asa ca s-a hotarat ca nu va mai bea niciodata. A stat asa, pe uscat, vreo cinci luni. Au fost cele mai frumoase luni din casnicia sa. Plecase cu nevasta si copilul o saptamana la bai la Geoagiu, seara iesau toti la restaurant unde ascultau muzica pana tarziu. Dar toate promisiunile facute sotiei au fost uitate in momentul in care a gustat primul pahar de alcool. intr-un timp au incercat sa-l convinga sa mearga la un preot din Bacia, sa-i citeasca din scriptura, sa se lege prin juramant inainte Domnului ca nu va mai bea, dar se impotrivise cu inversunare, spunand ca el este ateu. Nici macar nu era convins ca este ateu, dar dorea sa scape in acest fel de pacostea cu popa. Totusi, sotia i-a luat hainele si le-a dus pe ascuns la preot, care a facut festanie pentru el, iar cei batrani s-au rugat si tineau si postul "negru" al Sfantului Anton in fiecare zi de marti, pentru ca acesta sa-l ajute pe Niculae sa se indrepte. Dar n-a fost sa-i fie de nici un folos. Atunci toti ai casei s-au adunat la sfat si au convenit ca pe capul barbatului era pus un blestem. in acest punct al povestirii Niculae credea ca nevasta sa se dusese la vrajitori si ca au fost facute farmece pentru dezlegarea sa. Numai ca toate acestea s-au intors impotriva lui. intr-o dimineata l-a pus necuratul sa se opreasca la birtul "Militianul grabit", de langa Mitropolie; chelnerul, om cuminte, l-a poftit "in spate" intr-un loc unde se adunau "fetele subtiri" cand doreau sa se cinsteasca departe de ochii curiosilor de rand. i-a pus o sticla de votca dinainte: insetat, a baut-o pana la ultima picatura. inca sustine ca de la ultima inghititura nu-si mai aminteste nimic, povesteste doar ce a auzit de la cunoscuti si ce a aflat din rechizitoriul procurorului dupa aceea. A iesit din local pe trei carari, cam pe la amiaza, a vazut dricul mortuar cu cei doi cai suri stasionand in apropierea birtului. S-a apropiat impleticindu-se, a scos pistolul si l-a aratat ingrijitorului si l-a anuntat solemn ca este in misiune de serviciu si ii cere sa puna carul mortuar la dispozitia autoritatii. Apoi s-a tolanit in pe platforma din spate, in locul mortului. Degeaba a institat omul cu dricul scuzandu-se ca trebuie sa ajunga la capela, unde are de condus la groapa doi morti. Omul legii nici nu voia sa auda de asa ceva. "Mortii sa mai astepte!" a conchis el. Apoi a scos pistolul si a cerut omului sa-l duca in centru, in fata comisariatului militar judetean, in locul in care trona statuia masiva din bronz a doctorului Petru Groza, primul sef al guvernului popular al Romaniei. Era vremea cand strada era cea mai aglomerata; elevii veneau de la scoli, muncitorii se intorceau de la serviciu: toti cei prezenti au avut parte de un spectacol pe cinste. Carul mortuar s-a invartit aproape un ceas in jurul statuii, ducand, pe locul mortului, un ofiter de militie cu pistol in mana si cascheta in cap. Din cand in cand vizitiul care strunea cei doi cai de pe capra, striga inspaimantat, cu o voce rupta chiar din adancul plamanilor:" Sa traiti tovarase prim ministru Petru Groza. M-am prezentat la ordinul dumneavoastra!" Dupa o vreme militianul a adormit. Atunci vizitiul a strunit calul si a plecat. S-a oprit in fata capelei cimitirului de pe strada Eminescu. in locul mortului militianul Niculae sforaia cu mana adormita si ea pe tocul pistoletului model "Carpati". De acolo l-au cules camarazii de la militia orasului. A fost cercetat, degradat dat afara din militie si condamnat; a stat la racoare vreo doi ani. Cand a iesit nu l-au mai primit acasa. Pierduse tot: casa, familie, serviciu. "Traiasca civilia!" a decretat el si apoi si-a spus, imbarbatandu-se: "Punct si de la capat". Cei ce-l cunosteau jurau, insa, ca nu mai era cel dinainte de aventura. Nu se stie ce-i facusera la racoare. si nici omul nu povestea niciodata clar despre acei ani. Dar toti aveau convingerea ca omul se damblajise. O vreme a stat la spitalul de nebuni din Zam, apoi s-a aciuat in Calan la localul "Retezatul". N-a mai fost capabil sa munceasca cu adevarat, niciodata. il tineau angajatii cooperativei din mila. iarna dormea in gara orasului, in sala de asteptare. Era cald, iar impiegatii de miscare il lasau sa doarma pe o banca in sala de asteptare la clasa a doua. iarna, insa, sala de asteptare nu era incalzita. Cand il intrebai unde doarme spunea scurt"pe traseu". Adica se urca in trenul personal de Craiova care oprea in gara la ora 11 si un sfert noaptea: nasii, adica conductorii il cunosteau, ii stiau povestea si il lasau sa doarma la caldura. in Targu Jiu cobora intotdeauna din tren, la ora patru dimineata si se urca frumusel in trenul care venea din sens opus, adica de la Craiova, in care efectua, pe o bancheta de clasa a doua, constiincios, a doua repriza de somn. La ora zece, cand "se dadea mira" era intotdeauna prezent in curtea localului "Retezatul". Asa l-a prins Revolutia din 1989 pe Niculae. Un calator obosit. L-am vazut tot mai rar dupa caderea regimului comunist. Venise vremea libertatii. Cine sa-si mai aminteasca de un amarat? Apoi localul "Retezatul" a fost privatizat si cumparat de un investitor "cuponar" prin vestita metoda MEBO. in scurt timp i-a inchis portile, a facut in loc o fabrica de mezeluri si peste gradina de vara din curte s-a asternut tacerea. intr-o dimineata geroasa de iarna s-a raspandit zvonul ca au gasit un batranel inghetat langa fosta gara a orasului. Era Niculae. Sala de asteptare avea usile batute in cuie, gara fusese inchisa iar trenurile opreau doar in Calan Bai, la exact trei kilometri distanta. Murise de frig. L-a ingropat primaria intr-o parte maracinoasa a cimitirului vechi, printre straini si sinucigasi. | index 'pageview'); 